Aalborg Stiftstidende, 1841-10-29
Aalborg, den 29de October. Vi omtalte igaar det af Politivæsenets mangelfulde Organisation paa Landet flydende Ulemper; et andet Exempel, der ikke mindre viser, hvor svagt og ufuldstændigt Politiopsynet paa Landet udøves, er Bissekræmmeriet; thi uagtet Alt, hvad herimod er skrevet og ivret, uagtet det efter Stænderindstilling i sin Tid emanerede skjærpede Lovbud mod dette, al Handelsuærlighed, Toldsvig og anden Jmmoralitet befordrende Uvæsen, florerer dog Bissekræmmeriet vitterligen maaskee stærkere end nogensinde forhen og oversvømmer Landet paa alle Kanter. Paa en Gaard, ikkun 4 Mile sønden for Aalborg havde man sidst i een Dag Besøg af ikke færre end 3 saadanne Gjæster, og hvor ugeneelt deres Virksomhed er, kan sees deraf, at en Bissekræmmer endog nylig havde dristet sig til, i en Toldbetjents Fraværelse fra Blokhuus, at begive sig ind til dennes Familie og der faldbyde sine Varer. At Landboen ikke selv vil indsee det i denne Bissekramhandel Fordærvelige, især for Landalmuens Moralitet, og selv bidrage til at holde dette Fordærv borte fra sine Enemærker, er vistnok uforklarligt, men end uforklarligere er det, naar Toldopsynet ved den slesvig ripensiske Grændse endelig ikke er stærk nok til at trænge Bissekramsværmen tilbage, at dog ikke Kongens aabne Lov til Jndskrænkning af dette Onde skal nyde Fyldest, thi i Placaten af 27de Novbr. 1839, der efter Stændernes Jndstilling skjærper Straffene for Bissekræmmeri og for Sognefogdernes Forsømmelse mod Omløbernes Anholdelse, hedder det udtrykkeligt i Placatens 55. Af de i Fr. 13de Febr. 1775 og nærværende Anordning indeholdte Bestemmelser skal en Extract bestandig være opslaaet i alle Gjæstgivergaarde, Værtshuse og Kroer paa Landet; og i Kjøbstæderne", men ikke destomindre, skjøndt denne Mangel allerede tidligere offentlig er paapeget, vides dog dette Bud i Anordningen endnu paa mange Steder ikke at være efterlevet. Kan det saaledes være overladt til locale Politiøvrigheder i næsten 2 samfulde Aar at suspendere Lovens Bydende og at tilsidesætte saavel Kongens Befaling som Agtelsen for den Folkestemme, der har fremkaldt Lovskjærpelsen, da maa det dog synes at være paa Tiden, at der fra de overordnede Autoritetets Side haves Jndseende med, at Loven ikke i det paapegede Punct reduceres til et dødt Bogstav. Hr. Justitsraad, Landinspecteur Juel i Frederikshavn er allernaadigst udnævnt til Amtsforvalter i Ebeltoft. Som Appendix til de i Sommer foregaaede Eiendomssalg paa Landet kan meddeles, at Røde=Mølle, i Aardestrup Sogn, 3 3/4 Miil herfra, som for 10 Aar siden kjøbtes af Hr. Chr. Eriksen for 1000 Rbd., er, efterat være bleven nyopbygget og frigjort for en paahvilende Aftægt, i Foraaret solgt til Hr. Procurator Nygaard fra Horsens=Egnen for 5500 Rbd. Sælgeren har senere i disse Dage tilkjøbt sig Tingbæks Mølle i Gravlev Sogn. Et Savn, der fortiden føles stærkt i mange herværende Familier, er en opstaaet Mangel af en Musiklæret, navnlig paa Pianoforte, og vi ere overbeviiste om, at en Mand, der, med fornøden Duelighed i sit Fag, samvittighedsfuldt vil varetage denne Deel af Ungdommens Underviisning, her vil kunne berede sig en i alle Henseender behagelig og fordeelagtig Stilling. (Redact. af dette Blad meddeler gjerne paa Opfordring, alle herhen hørende Oplysninger, og beder Udgiverne af kjøbenhavnske Blade at henlede det musicalske Publicums Opmærksomhed paa Ovenstaaende.)